Tafelwit tis kraḍ, temgarad fell-asent imi d-tuwwi ɣef wawalen i d-yettwassudmen kan seg tentala taqbaylit, meḥsub ur llin ara ɣer tentaliyin niḍen n tmaziɣt. Ad naf di tgejdit tamezwarut awalen xelḍen gar yiɣsan n umdan d waṭṭanen, ɣer tama-s d tigejdit tis snat d anamek-nsen s tefransist i yellan deg wammud i d-negmer. Ma d tigejdit tis kraḍ, d wid-ak i d-nufa deg usegzawal n DALLET1, dacu kan tebḍa ɣef snat n tgejda, tin n yireṭṭalen seg tutlayt taɛrabt akked tin n yimeslayen n At Mangellat.